ઈસવી સન 1411ની ફેબ્રુઆરીની 26મી તારીખની એ સાંજ કે જ્યારે અમદાવાદ શહેરની ફરતે કોટ બનાવવા માટે પાયો ખોદવાનું મુહૂર્ત હતું ત્યારે અમદાવાદ નામમાં જેની પ્રેરણા છે તે એહમદશાહ સિવાય બીજા ત્રણ એહમદ પણ હાજર હતા. ખરેખર તો એ ત્રણ એહમદનું નામ પહેલાં યાદ રહેવું જોઈએ, કેમ કે સરખેજ રોજાના સૂફી સંત શેખ એહમદ ખત્તુગંજ બક્ષ કે જે એહમદશાહ બાદશાહના સારા મિત્ર અને સલાહકાર હતા, તેમણે ચાર એવા એહમદની વાત કરી હતી કે જેઓ હાજી કહેવાતા હોય એટલે કે હજ કરી આવ્યા હોય. લાંબા સમયની રાહ જોયા પછી ત્રણ એહમદ જ મળ્યા હતા ત્યારે ખત્તુંગજ બક્ષે એહમદશાહ બાદશાહને કહ્યું કે આપ નામદાર પણ હજ કરી આવ્યા છો. આપ આવા ચાર પવિત્ર એહમદના નામે આ અમદાવાદનો પાયો નખાયો છે તે શહેર આજે 608મો સ્થપનાદિન મનાવી રહ્યું છે.